**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/32, 21.08.2017թ.

**Բողոք բերող անձ՝** «Ռեալ Բուսինեսս» ՍՊԸ

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ԳՀԱՊՁԲ-9/21» ծածկագրով գնանշման հարցման ընթացակարգ / Բժշկական պարագաների, սարքերի ձեռքբերում

**Բողոքի պահանջը`**

1.Կիրառել ժամանակավոր միջոց՝ կասեցնել «ՀՀ ՊՆ ՆՏԱԴ-ԳՀԱՊՁԲ-9/21» ծածկագրով գնման ընթացակարգի գնահատող հանձնաժողովի թիվ 3 արձանագրությամբ 2.3, 3.1, 3.2, 4.1, 4.2, 4.3 և 6-րդ կետերով կայացրած որոշումները՝ քանի որ դրանցից բխող հետագա գործողությունները կատարելու դեպքում բողոքը կդառնա առարկայազուրկ և դրանով «Ռեալ Բուսինեսս» ՍՊԸ-ին կհասցվեն վնասներ:

2.Դադարեցնելս «ՀՀ ՊՆ ՆՏԱԴ-ԳՀԱՊՁԲ-9/21» ծածկագրով գնանշման հարցման ընթացակարգի հանձնաժողովի թիվ 3 արձանագրությամբ 2.3, 3.1, 3.2, 4.1, 4.2, 4.3 և 6-րդ կետերով կայացրած որոշումները, ինչպես նաև «Ռեալ Բուսինեսս» ՍՊԸ-ին 2-րդ չափաբաժնով 2-րդ տեղ զբացեցրած մասնակից ճանաչելու, իսկ 3-րդ չափաբաժնով՝ 1-ին տեղ զբացեցրած մասնակից ճանաչելու որոշումները՝ հիմք ընդունելով «Գնոքւմների մասին» ՀՀ օրենքի 34-րդ հոդվածի 1-ին կետը:

3. Դադարեցնել «ՀՀ ՊՆ ՆՏԱԴ-ԳՀԱՊՁԲ-9/21» ծածկագրով գնման ընթացակարգի շրջանակներում մասնակիցներից որակավորման չափանիշներին համապատասխանությունը հիմնավորող փաստաթղթերը պահանջելը, թիվ 3 արձանագրությամբ 2.3, 3.1, 3.2, 4.1, 4.2, 4.3 և 6-րդ կետերով կայացրած որոշումները: Չեղյալ հայտարարել որակավորման չափանիշներին համապատասխանությունը հիմնավորող փաստաթղթերը պահանջելու ծանուցումները: Որակավորման չափանիշներին չափանիշներին համապատասխանությունը հիմնավորող փաստաթղթերը պահանջել միայն գնումների բողոքարկման խորհրդի կողմից կայացրած համապատասխան որոշումից հետո:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: